PMIndiaData/PMIndiaSum huggingface dataset:
પ્રધાનમંત્રીએ આઝાદ હિંદ સરકારની સ્થાપનાની 75મી વર્ષગાંઠની સ્મૃતિમાં આયોજિત કાર્યક્રમમાં ભાગ લીધો

પ્રધાનમંત્રી શ્રી નરેન્દ્ર મોદીએ આજે નેતાજી સુભાષચંદ્ર બોઝ દ્વારા જેની સ્થાપના કરવામાં આવી હતી એ આઝાદ હિંદ સરકારની સ્થાપનાની 75મી વર્ષગાંઠની ઉજવણી કરવા માટે લાલ કિલ્લા ખાતે રાષ્ટ્રીય ધ્વજ ફરકાવ્યો હતો. પ્રધાનમંત્રીએ આઝાદ હિંદ સરકારની સ્થાપનાની 75મી વર્ષગાંઠના ગૌરવપૂર્ણ પ્રસંગે રાષ્ટ્રને શુભેચ્છાઓ પાઠવી હતી. આ પ્રસંગે બોલતા તેમણે કહ્યું કે આઝાદ હિંદ સરકાર એ સુભાષ ચંદ્ર બોઝ દ્વારા રજૂ કરવામાં આવેલ મજબુત અખંડ ભારતની દીર્ઘદ્રષ્ટિને પ્રસ્તુત કરે છે. તેમણે ઉમેર્યું કે આઝાદ હિંદ સરકાર એ રાષ્ટ્ર નિર્માણમાં સક્રિય રીતે સામેલ હતી અને તેણે પોતાની બેંક, ચલણી નાણું અને સ્ટેમ્પની પણ શરૂઆત કરી હતી. નેતાજીના યોગદાનને યાદ કરતા, મોદીએ જણાવ્યું કે સુભાષચંદ્ર બોઝ એ દીર્ઘદ્રષ્ટા હતા કે જેમણે શક્તિમાન કોલોનિયલ બ્રિટીશ શાસનની વિરુદ્ધ લડવા માટે ભારતીયોને સંગઠિત કર્યા હતા. તેમણે ઉમેર્યું કે બોઝે નાની ઉંમરથી જ દેશભક્તિનું પ્રદર્શન કર્યું હતું કે જે તેમણે તેમની માતાને લખેલા પત્રોમાંથી જોઈ શકાય છે. પ્રધાનમંત્રીએ જણાવ્યું કે નેતાજી એ માત્ર ભારતીયો માટે જ પ્રેરણાસ્ત્રોત નહોતા પરંતુ એ તમામ માટે હતા કે જેઓ સમગ્ર વિશ્વમાં દેશોની અંદર સ્વસંકલ્પ અને આઝાદી માટે લડી રહ્યા હતા. આ સંદર્ભમાં તેમણે દર્શાવ્યું કે કઈ રીતે દક્ષિણ આફ્રિકાના નેતા નેલ્સન મંડેલા પણ નેતાજી દ્વારા પ્રેરિત હતા. સુભાષચંદ્ર બોઝ દ્વારા કલ્પના કરવામાં આવેલ ન્યુ ઇન્ડિયાના નિર્માણની રચના કરવા સમક્ષ હજુ ઘણો લાંબો પથ કાપવાનો બાકી છે એ બાબતની દેશને યાદ અપાવતા પ્રધાનમંત્રીએ નાગરિકોને નેતાજી પાસેથી પ્રોત્સાહન પ્રાપ્ત કરવાની અપીલ કરી અને રાષ્ટ્રના વિકાસ પ્રત્યે કામ કરવા વિનંતી કરી. તેમણે ઉમેર્યુ હતુ કે, ભારતે અનેક બલિદાનો બાદ આઝાદી પ્રાપ્ત કરી હતી અને હવે તે નાગરિકોની ફરજ છે કે તેઓ આ આઝાદીનું સંવર્ધન કરે. જન મેદનીને સંબોધતા પ્રધાનમંત્રીએ જણાવ્યું કે નેતાજી સુભાષચંદ્ર બોઝે રાણી ઝાંસી રેજીમેન્ટની સ્થાપનાના માધ્યમથી સશસ્ત્ર દળોમાં મહિલાઓને સમાન તક આપવાનો પાયો નાખ્યો હતો. પ્રધાનમંત્રીએ જણાવ્યું કે સરકાર પણ આ જ પરંપરાને તેના સાચા અર્થમાં આગળ વધારી રહી છે અને સશસ્ત્ર દળોમાં મહિલાઓને કાયમી કમીશન માટે સમાન તકો આપવામાં આવશે તે બાબતનો પુનરોચ્ચાર કર્યો હતો.
પીએમએ ફ્રાન્સમાં ચેટોરોક્સ 2022માં વધુ એક સુવર્ણ ચંદ્રક જીતવા બદલ ભારતીય શૂટર, અવની લેખરાને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ભારતીય શૂટર અવની લેખરાને ફ્રાન્સમાં ચેટોરોક્સ 2022માં વધુ એક સુવર્ણ ચંદ્રક જીતવા બદલ અભિનંદન પાઠવ્યા છે. પ્રધાનમંત્રીએ ટ્વીટ કર્યું; "#
પ્રધાનમંત્રી એ વિજય દિવસ પ્રસંગે 1971 માં યુદ્ધ લડનારા બહાદુર સૈનિકોને યાદ કર્યા

પ્રધાનમંત્રી શ્રી નરેન્દ્ર મોદીએ વિજય દિવસ પ્રસંગે 1971 માં યુદ્ધ લડનારા બહાદુર સૈનિકોને યાદ કર્યા. આ પ્રસંગે પ્રધાનમંત્રીએ કહ્યું કે “વિજય દિવસ પર ભારતીય સૈનિકોની હિંમત, બહાદુરી અને પરાક્રમ ને હું સલામ કરું છું. 1971 માં આ દિવસે આપણી સેનાએ જે ઇતિહાસ રચ્યો તે હંમેશાં સુવર્ણ અક્ષરોમાં અંકિત રહેશે”
પ્રધાનમંત્રીએ ગુવાહાટીમાં ઉચ્ચ-સ્તરીય બેઠકોમાં ઉત્તર-પૂર્વના રાજ્યોમાં પૂરની સ્થિતિની સમીક્ષા કરીઃ રૂ. 2000 કરોડની સહાયની જાહેરાત કરી

પ્રધાનમંત્રી શ્રી નરેન્દ્ર મોદીએ ઉત્તર-પૂર્વના પૂરગ્રસ્ત રાજ્યોમાં આજે રાહત, પુનર્વસન, પુનર્નિર્માણ અને પૂર રાહત માટેના પગલાં લેવા રૂ. 2000 કરોડના રાહત પેકેજની જાહેરાત કરી હતી. આ જાહેરાત ઉચ્ચ સ્તરીય બેઠકોમાં થઈ હતી, જેમાં પ્રધાનમંત્રીએ રાજ્યમાં પૂરની સ્થિતિ અને રાહતના પગલાંની સમીક્ષા કરી હતી. પ્રધાનમંત્રીએ દિવસના અંતે અલગથી આસામ, અરુણાચલ પ્રદેશ, મણિપુર અને નાગાલેન્ડના રાજ્યોમાં સ્થિતિ પર વિસ્તૃત સમીક્ષા બેઠકો યોજી હતી. સંબંધિત રાજ્યોના મુખ્યમંત્રીઓ અને વરિષ્ઠ અધિકારીઓએ બેઠકોમાં હાજરી આપી હતી. મિઝોરમના મુખ્યમંત્રી પાસેથી મેમોરેન્ડમ મળ્યું હતું, જેઓ વ્યક્તિગત રીતે હાજર રહી શક્યા નહોતા. કેન્દ્ર સરકાર માળખાગત ક્ષેત્ર માટે જ રૂ. 1,200 કરોડ આપશે. ફંડનો ઉપયોગ માર્ગ, રાજમાર્ગ, પુલો અને અન્ય નુકસાનગ્રસ્ત માળખાના રિપેરિંગ, જાળવણી અને તેને મજબૂત કરવા માટે થશે. બ્રહ્મપુત્રા નદીની પાણી જાળવવાની ક્ષમતા માટે રૂ. 400 કરોડ પ્રદાન કરવામાં આવશે, જે પૂર નિયંત્રણમાં મદદરૂપ થશે. ચાલુ નાણાકીય વર્ષમાં કેન્દ્ર સરકારે એસડીઆરએફના કેન્દ્રીય હિસ્સા તરીકે રૂ. 600 કરોડ મંજૂર કર્યા છે. તેમાંથી રૂ. 345 કરોડ રીલિઝ કરવામાં આવ્યા છે અને બાકીની રકમ રાહત અને પુનર્વસન કાર્યમાં રાજ્યોને મદદ કરવા તાત્કાલિક આપવામાં આવશે. કેન્દ્ર સરકાર વિસ્તારમાં વારંવાર આવતા પૂરની સમસ્યાનું લાંબા ગાળાનું સમાધાન શોધવા પ્રયાસોનો સમન્વય કરવા રૂ. 100 કરોડ ફાળવશે. ઉત્તર-પૂર્વ વિસ્તાર ભારતના કુલ જમીન વિસ્તારનો આઠ ટકા ધરાવે છે, જે દેશના 33 ટકા જળ સંસાધનો ધરાવે છે. કેન્દ્ર સરકાર ઉચ્ચ સ્તરીય સમિતિ રચશે, જેમાં ભારત સરકારના મંત્રાલયો અને રાજ્યોનું પ્રતિનિધિત્વ કરશે, જેનો ઉદ્દેશ પ્રદેશના વિસ્તૃત જળ સંસાધનોનું યોગ્ય મેનેજમેન્ટ કરવાનો હશે. પૂરમાં મૃતકોના પરિવારજનોને રૂ. 2 લાખની સહાય અને ગંભીર ઇજાગ્રસ્ત વ્યક્તિને રૂ. 50,000/ની સહાયને પ્રધાનમંત્રી રાષ્ટ્રીય રાહત ભંડોળ (પીએમએનઆરએફ) હેઠળ મંજૂર કરવામાં આવી છે.
પ્રધાનમંત્રીએ ગુજરાતના એકતા નગર ખાતે મેઝ ગાર્ડન અને મિયાવાકી ફોરેસ્ટનું લોકાર્પણ કર્યું

પ્રધાનમંત્રી શ્રી નરેન્દ્ર મોદીએ આજે ગુજરાતના એકતા નગર ખાતે તૈયાર કરવામાં આવેલા મેઝ ગાર્ડન અને મિયાવાકી ફોરેસ્ટનું લોકાર્પણ કર્યું છે. પ્રધાનમંત્રી બુદ્ધ પ્રતિમા સહિત જંગલના રસ્તા પરથી ચાલીને પસાર થયા અને ત્યારબાદ મેઝ ગાર્ડન તરફ આગળ વધ્યા હતા. તેમણે નવા પ્રશાસનિક ભવન, વિશ્રામ ગૃહ અને
મંત્રીમંડળે ભારત અને ઓસ્ટ્રેલિયા વચ્ચે ટેક્સટાઇલ્સ, ક્લોથિંગ અને ફેશન ક્ષેત્રોમાં સહકાર પર થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળની બેઠકમાં ટેક્સટાઇલ મંત્રાલય અને ઓસ્ટ્રેલિયાના વિદેશી બાબતોના અને વેપાર મંત્રાલય વચ્ચે ટેક્સટાઇલ્સ, ક્લોથિંગ અને ફેશન ક્ષેત્રોમાં સહકાર પર થયેલા સમજૂતીકરાર (એમઓયુ)ને મંજૂરી આપી છે. એમઓયુ ટેક્સટાઇલ્સ અને ફેશન ક્ષેત્રોની અંદરની બાબતોના સંબંધમાં સહકાર સુલભ કરશે, જે સહભાગીઓના પારસ્પરિક હિતમાં અને લાભદાયક હોઈ શકે છે. સહભાગીઓ ઓસ્ટ્રેલિયા અને ભારતના ટેક્સટાઇલ અને ફેશન ક્ષેત્રોને જોડવા યોગ્ય પગલાંઓની સંયુક્તપણે ઓળખ કરશે; એ ક્ષેત્રો વચ્ચે જોડાણ અને આંતરરાષ્ટ્રીય ભાગીદારીને પ્રોત્સાહન આપશે; એ ક્ષેત્રોમાં કુશળતાઓ અને પ્રતિભાઓનું પોષણ કરશે; આર્થિક તકોને પ્રોત્સાહન આપશે અને વ્યાવસાયિક જોડાણ, તાલીમ, કૌશલ્ય વિકાસ તથા બંને દેશોમાં આ ક્ષેત્રોના ઉત્પાદનોનું જાહેર પ્રદર્શન યોજશે. જોકે બંને પક્ષોના બૌદ્ધિક સંપત્તિ અધિકારો જળવાઈ રહેશે. આ એમઓયુ હેઠળ હાથ ધરવામાં આવનારી પ્રવૃત્તિઓમાંથી આનુષંગિક કામદારો સહિત વણકરોને લાભ થશે. હાથવણાટના ક્ષેત્રના સંપૂર્ણ વિકાસ માટેની આ પહેલનો ઉદ્દેશ બજાર સાથે જોડાણ સ્થાપિત કરવાનો, ડિઝાઇન ક્ષમતામાં સુધારા માટે ટેકનિક અને ડિઝાઇનમાં નવીનતાને પ્રોત્સાહન આપવાનો, ઉત્પાદનોમાં વિવિધતા લાવવાનો અને મૂલ્ય સંવર્ધન કરવાનો, સ્થાનિક અને નિકાસ બજારોની વધારે સારી સુલભતા કરવાનો છે, જેથી વણકરોને સતત રોજગારી મળે અને તેમના જીવનના ધારાધોરણમાં સુધારો થાય. પૃષ્ઠભૂમિ
મંત્રીમંડળે ભારતીય તબીબી પ્રણાલિ બિલ, 2018 માટેના રાષ્ટ્રીય કમિશનની સ્થાપના માટેની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે આજે ઇન્ડિયન સિસ્ટમ ઑફ મેડિસિન (એનસીઆઈએમ) બિલ 2018 માટે એક રાષ્ટ્રીય કમિશનના મુસદ્દાને મંજૂરી આપી કે જેનો હેતુ પારદર્શિતાની ખાતરી કરવા માટે વર્તમાન ભારતીય તબીબી પ્રણાલિ માટેની નિયામક કેન્દ્રીય સમિતિ (સીસીઆઈએમ)ના સ્થાને એક નવી સંસ્થા સ્થાપિત કરવાનો છે. મુખ્ય લાક્ષણિકતાઓ: મુસદ્દા બિલમાં ચાર સ્વાયત્ત સંસ્થાઓ સહિત એક રાષ્ટ્રીય પંચની સ્થાપના કરવાની જોગવાઈ કરવામાં આવી છે જે અંતર્ગત આયુર્વેદનું સંપૂર્ણ શિક્ષણ, બોર્ડ ઑફ આયુર્વેદ અંતર્ગત અને યૂનાની, સિદ્ધ અને સોવા રિગ્પાનું શિક્ષણ યૂનાની, સિદ્ધ અને સોવા રિગ્પા બોર્ડ અંતર્ગત હાથ ધરવામાં આવશે. આ સિવાયના બે સામાન્ય બોર્ડની અંદર ભારતીય ઔષધિ પ્રણાલિના શિક્ષણ સંસ્થાનોનું મૂલ્યાંકન કરવા અને તેમને મંજૂરી આપવા માટે મૂલ્યાંકન અને રેટિંગ બોર્ડ તેમજ નેશનલ કમિશન ફોર ઇન્ડિયન મેડિસીન અંતર્ગત પ્રેક્ટિસને લગતા નૈતિક મુદ્દાઓ અને રાષ્ટ્રીય નોંધણીપત્રને જાળવી રાખવા માટેની ભારતીય વ્યવસ્થામાં ચિકિત્સકોની નોંધણી અને બોર્ડ ઑફ એથિક્સનો સમાવેશ થાય છે. તેમાં એક સામાન્ય પ્રવેશ પરીક્ષા અને નિકાસ પરીક્ષાનો પણ પ્રસ્તાવ મૂકવામાં આવ્યો છે કે જેને પ્રત્યેક સ્નાતકે પ્રેક્ટિસ લાયસન્સ મેળવવા માટે પાસ કરવાની રહેશે. વધુમાં, આ બિલ અંતર્ગત નિમણુંક અને બઢતી કરતા પહેલા શિક્ષકોની ગુણવત્તા તપાસવા માટે શિક્ષક યોગ્યતા તપાસ ટેસ્ટની પણ દરખાસ્ત મૂકવામાં આવી છે. આ બિલનો ઉદ્દેશ્ય એલોપથી ચિકિત્સા પ્રણાલિ માટે પ્રસ્તાવિત રાષ્ટ્રીય ચિકિત્સા પંચની સમાંતરે ભારતીય ચિકિત્સા ક્ષેત્રના શિક્ષણમાં સુધારા લાવવાનો છે. પ્રસ્તાવિત નિયામક માળખું સામાન્ય જનતાના હિતની સુરક્ષા કરવા માટે પારદર્શકતા અને જવાબદારીની ભાવના લાવશે. એનસીઆઈએમ દેશના તમામ ભાગોમાં સસ્તી આરોગ્ય સેવાઓને પ્રોત્સાહન આપશે.
મંત્રીમંડળે ઝુબે કેટલ જિનોમિક્સ અને આસિસ્ટેડ રિપ્રોડક્ટિવ ટેકનોલોજીસનાં ક્ષેત્રોમાં સહકાર સ્થાપિત કરવા ભારત અને બ્રાઝિલ વચ્ચે થયેલ એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત કેન્દ્રિય મંત્રીમંડળને ઝેબુ કેટલ જિનોમિક્સ અને આસિસ્ટેડ રિપ્રોડક્ટિવ ટેકનોલોજીસનાં ક્ષેત્રોમાં સહકાર સ્થાપિત કરવા ભારત અને બ્રાઝિલ વચ્ચે થયેલા સમજૂતીકરાર (એમઓયુ)ની જાણકારી આપવામાં આવી હતી. આ એમઓયુ પર ઓક્ટોબર, 2016માં હસ્તાક્ષર થયાં હતાં. આ એમઓયુ ભારત અને બ્રાઝિલ વચ્ચે હાલનાં મૈત્રીપૂર્ણ સંબંધોને મજબૂત કરશે તથા પારસ્પરિક સંમત પ્રક્રિયાઓ મારફતે સંયુક્ત પ્રવૃત્તિઓનાં અમલ મારફતે પશુઓમાં જિનોમિક્સ એન્ડ આસિસ્ટન્ટ રિપ્રોડક્ટિવ ટેકનોલોજીસ (એઆરટી)નાં વિકાસને પ્રોત્સાહન આપશે. અમલીકરણ સમિતિ રચવામાં આવશે, જેમાં નિયમિતપણે પ્રવૃત્તિઓનો હાથ ધરવાનો નિર્ણય લેવા અને કાર્યયોજનાઓ વિકસાવવા તથા તેનું મૂલ્યાંકન કરવા દરેક પક્ષનાં પ્રતિનિધિઓની સંખ્યા સમાન હશે. આ પ્રવૃત્તિઓ પશુ અને ભેંસમાં ઉત્પાદકતા સુધારવાનાં ક્ષેત્રમાં સંયુક્ત પ્રોજેક્ટ્સ મારફતે હાથ ધરવામાં આવશે, જેનો ઉદ્દેશ સ્થાયી ડેરી વિકાસ અને સંસ્થાકીય ક્ષમતાને મજબૂત કરવા જાણકારીનાં વર્તમાન આધારને વિસ્તૃત કરવાનો છે. એમઓયુ વૈજ્ઞાનિક સહકારને પ્રોત્સાહન આપશે અને સુલભ બનાવશે તથા નીચેની બાબતો દ્વારા ઝેબુ કેટલમાં જિનોમિક સિલેક્શન પ્રોગ્રામ સ્થાપિત કરશેઃ (એ) ઝેબુ કેટલ અને તેની જાતો તથા ભેંસોમાં જિનોમિકને લાગુ કરીને (બી) પશુધન અને ભેંસોમાં આસિસ્ટેડ રિપ્રોડક્ટિવ ટેકનોલોજી (એઆરટી)ને લાગુ કરીને (સી) જિનોમિક અને આસિસ્ટેડ રિપ્રોડક્ટિવ ટેકનોલોજીમાં ક્ષમતા નિર્માણ મારફતે (ડી) બંને દેશોનાં સંબંધિત કાયદા અને નિયમોને અનુરૂપ જિનોમિક્સમાં સંબંધિત સંશોધન અને વિકાસ તથા ભારત સરકાર (વ્યવસાયનાં વ્યવહાર) નિયમો, 1961ની બીજી અનુસૂચિનાં નિયમ 7(ડી) (1) હેઠળ આવરી લેવામાં આવેલ છે.
પ્રધાનમંત્રીએ તમામ ચાર્ટર્ડ એકાઉન્ટન્ટ્સને સીએ દિવસ પર શુભેચ્છાઓ પાઠવી

પ્રધાનમંત્રી શ્રી નરેન્દ્ર મોદીએ સીએ દિવસ પર તમામ ચાર્ટર્ડ એકાઉન્ટન્ટ્સને શુભેચ્છાઓ પાઠવી છે. શ્રી મોદીએ એક વિડિયો પણ શેર કર્યો છે જેમાં તેમણે અર્થશાસ્ત્રના ક્ષેત્રમાં ચાર્ટર્ડ એકાઉન્ટન્ટના મહત્વ પર પોતાના વિચારો વ્યક્ત કર્યા હતા. પ્રધાનમંત્રીએ ટ્વિટ કર્યું; "ચાર્ટર્ડ એકાઉન્ટન્ટની આપણી અર્થવ્યવસ્થામાં મહત્વની ભૂમિકા હોય છે. સીએ દિવસ પર, તમામ ચાર્ટર્ડ એકાઉન્ટન્ટ્સને શુભેચ્છાઓ. તેઓ અર્થતંત્રમાં વૃદ્ધિ અને પારદર્શિતાને આગળ વધારવા માટે સખત મહેનત કરતા રહે."
પ્રધાનમંત્રીએ ‘મન કી બાત 2.0’ના 9માં એપિસોડમાં ચર્ચા કરી

પ્રધાનમંત્રી શ્રી નરેન્દ્ર મોદીએ ‘મન કી બાત 2.0’ના નવમા એપિસોડમાં દેશવાસીઓ સાથે વાત કરી વખતે, દિલ્હીમાં હુનર હાટ ખાતે પોતાની મુલાકાતનો ઉલ્લેખ કર્યો હતો. તેમણે કહ્યું હતું કે, “થોડા દિવસ પહેલાં, દિલ્હીમાં હુનર હાટ ખાતે એક નાની જગ્યામાં મેં આપણા દેશના વૈવિધ્યપૂર્ણ પ્રસાર, સંસ્કૃતિઓ, પરંપરાઓ, વાનગીઓ અને લાગણીઓની હુંફનો અનુભવ કર્યો હતો. હકીકતમાં, પરંપરાગત પોશાકો, હસ્તકલાની ચીજો, ગાલીચા, વાસણો, વાંસ અને પિત્તળની બનાવટો, પંજાબની ફુલકારી, આંધ્રપ્રદેશની ભવ્ય ચર્મવર્કની કારીગરી, તામિલનાડુના સુંદર ચિત્રો, ઉત્તરપ્રદેશની પિત્તળની વસ્તુઓ, ભદોહી ગાલીચા, કચ્છની તાંબાની કલાકૃતિઓ, સંખ્યાબંધ સંગીતવાદ્યો અને અસંખ્ય વાર્તાઓનો ભંડાર તેમાં સામેલ હતો; સમગ્ર ભારતમાંથી રજૂ કરાયેલા કળા અને સંસ્કૃતિના આબેહૂબ નમૂનાઓ ખરેખર અનન્ય હતા.” પ્રધાનમંત્રીએ આજે મન કી બાત વખતે આ હાટમાં ભાગ લેનારા કલાકારોની પ્રેરણાદાયી વાતો જણાવી હતી. તેમાંથી એક વાત એક દિવ્યાંગ મહિલાની છે. તેમણે કહ્યું કે, “અગાઉ તે ફુટપાથ પર બેસીને ચિત્રો વેચતી હતી. હુનર હાટ સાથે જોડાયા પછી તેનું જીવન બદલાઇ ગયું છે. આજે, તેણી આત્મનિર્ભર છે. ઉપરાંત, પોતાનું ઘર પણ ખરીદી લીધું છે.” તેમણે ટાંક્યું હતું કે, હુનર હાટ લોકોના સપનાઓને પાંખો આપવા ઉપરાંત કળા અને કારીગરીના નમૂનાઓ પ્રદર્શિત કરવા માટે પણ આશાસ્પદ પ્લેટફોર્મ છે. તેમણે કહ્યું હતું કે, “આ એવી જગ્યા છે જ્યાં દેશની વિવિધતાને અવગણવી અશક્ય છે. હસ્તકળાની ચીજો ઉપરાંત, અહીં દેશની વિવિધ વાનગીઓનું વૈવિધ્ય પણ બતાવવામાં આવે છે.” પ્રધાનમંત્રીએ આવા કાર્યક્રમોમાં સક્રીયપણે ભાગ લેવા માટે લોકોને વિનંતી કરતા કહ્યું હતું કે, “સમગ્ર ભારતમાં, આવા મેળા અને પ્રદર્શનોનું સમય સમયે આયોજન થાય છે. જ્યારે પણ તક મળે ત્યારે લોકોએ આવા કાર્યક્રમમાં ભાગ લેવો જોઇએ જેથી ભારતને જાણી શકે, ભારતને અનુભવી શકે. આમ, તમે ભારતના કલા- સંસ્કૃતિના કેનવાસનો હિસ્સો તો બની જ શકશો ઉપરાંત, સખત પરિશ્રમ કરતા કારીગરો અને ખાસ કરીને મહિલાઓની પ્રગતિ અને સમૃદ્ધિમાં પણ યોગદાન આપી શકશો.”
પ્રધાનમંત્રીએ વિવિધ તહેવારો પર દેશભરનાં લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ વિવિધ તહેવારો પર દેશભરનાં લોકોને શુભેચ્છા પાઠવી હતી. પ્રધાનમંત્રીએ શ્રેણીબદ્ધ ટ્વીટ કરીને જણાવ્યું હતું કેઃ “વિવિધતામાં એકતા, સમન્વય અને ભાતૃત્વની ઉજવણી! આગામી દિવસોમાં ભારતભરનાં લોકો વિવિધ તહેવારોની ઉજવણી કરી રહ્યાં છે. આ પ્રસંગે દરેક નાગરિકોને શુભેચ્છાઓ. દરેક નાગરિકનાં જીવનમાં ખુશીઓ અને સમૃદ્ધિ આવે એવી કામના.” “દરેકને બૈશાખીની શુભેચ્છા! બૈશાખીનાં આશીર્વાદ મળે. આ પવિત્ર દિવસે દરેકનાં જીવનમાં સારું સ્વાસ્થ્ય અને સફળતા મળે એવી શુભેચ્છા. અમે આપણા મહેનતું ખેડૂતોને સલામ કરીએ છીએ, જેઓ આપણાં દેશનું પોષણ કરી રહ્યાં છે.” “જીવંત ઉડિયા સમુદાયને નવા વર્ષની શુભેચ્છા! નવું વર્ષ, નવી આકાંક્ષા અને નવી આશા! આ મહા વિશુબ સંક્રાંતિ તમામને ફળે એવી શુભેચ્છા. દરેકનાં જીવનમાં સુખ, શાંતિ અને સમૃદ્ધિ આવે એવી પ્રાર્થના.” “પ્રિય, તમિલ ભાઈઓ અને બહેનો, આગામી વર્ષ ફળદાયક બની રહે એવી શુભેચ્છા. મારા ભાઈઓ અને બહેનોને પુથંડુની શુભેચ્છા. આગામી વર્ષમાં તમારી તમામ આકાંક્ષાઓ ફળે. દરેકને સુખ, સ્વાસ્થ્ય અને સમૃદ્ધિ મળે એવી કામના.”
કેવડિયા, ગુજરાત ખાતે રાષ્ટ્રીય એકતા દિવસ પરેડ 2022માં પ્રધાનમંત્રીના સંબોધનનો મૂળપાઠ

આ એકતા નગરમાં દેશના વિવિધ ખૂણેથી કેવડિયા આવેલા પોલીસ દળના સાથીદારો, એનસીસીના યુવાનો, કલા સાથે સંકળાયેલા તમામ કલાકારો, દેશના વિવિધ ભાગોમાં એકતા દોડ, રન ફોર યુનિટીમાં ભાગ લેનાર નાગરિક ભાઈઓ–બહેનો, દેશની તમામ શાળાના વિદ્યાર્થી–વિદ્યાર્થીનીઓ, અન્ય મહાનુભાવો અને તમામ દેશવાસીઓ, હું એકતા નગરમાં છું પણ મારું મન મોરબીના પીડિતો સાથે જોડાયેલું છે. મેં મારા જીવનમાં આવી પીડા ભાગ્યે જ અનુભવી છે. એક બાજુ પીડાથી ભરેલું પીડિત હૃદય છે અને બીજી બાજુ કર્મ અને કર્તવ્યનો માર્ગ છે. આ કર્તવ્ય માર્ગની જવાબદારીઓ નિભાવવા હું તમારી વચ્ચે છું. પરંતુ કરુણાથી ભરેલું હૃદય તે પીડિત પરિવારોની વચ્ચે છે. હું અકસ્માતમાં જીવ ગુમાવનારા લોકોના પરિવારજનો પ્રત્યે સંવેદના વ્યક્ત કરું છું. દુઃખની આ ઘડીમાં સરકાર દરેક રીતે પીડિત પરિવારોની સાથે છે. ગુજરાત સરકાર ગત સાંજથી પુરી તાકાત સાથે રાહત અને બચાવ કામગીરીમાં લાગેલી છે. રાજ્ય સરકારને પણ કેન્દ્ર સરકાર તરફથી સંપૂર્ણ મદદ આપવામાં આવી રહી છે. બચાવ કાર્યમાં
મંત્રીમંડળે માતૃત્વ લાભ કાર્યક્રમનો અમલ સંપૂર્ણ ભારતમાં કરવા મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે મેટરનિટી બેનિફિટ પ્રોગ્રામ (માતૃત્વ લાભ કાર્યક્રમ)નો સમગ્ર ભારતમાં અમલ કરવા કાર્યોત્તર મંજૂરી આપી છે, જેને હવે દેશના તમામ જિલ્લાઓમાં લંબાવવામાં આવી છે, જે 01.01.2017થી અમલમાં છે. પ્રધાનમંત્રીએ 31.12.2016ના રોજ પોતાના રાષ્ટ્રજોગ સંબોધનમાં મેટરનિટી બેનિફિટ પ્રોગ્રામનો અમલ સંપૂર્ણ ભારતમાં કરવાની જાહેરાત કરી હતી. મેટરિનિટી બેનિફિટ પ્રોગ્રામ રોકડ પ્રોત્સાહનની દ્રષ્ટિએ વેતનના નુકસાન સામે વળતર પ્રદાન કરશે, જેથી મહિલાઓ પ્રસૂતિ પૂર્વ અને પછી પર્યાપ્ત આરામ મેળવી શકે છે તથા યોગ્ય પોષણથી વંચિત નહીં રહે. 01.01.2017થી 31.03.2020ના ગાળા માટે દરખાસ્તનો કુલ ખર્ચ રૂ. 12,661 કરોડ છે, જેમાં કેન્દ્ર અને રાજ્ય સરકારનો હિસ્સો સામેલ છે. 01.01.2017થી 31.03.2020ના ગાળા દરમિયાન ભારત સરકારનો હિસ્સો આશરે રૂ. 7932 કરોડ હશે. યોજનાનો ઉદ્દેશ 1) રોકડ પ્રોત્સાહનની દ્રષ્ટિએ વેતનના નુકસાન સામે વળતર પ્રદાન કરવું, જેથી પ્રથમ જીવિત બાળકની પ્રસૂતિ પૂર્વે અને પછી મહિલા પર્યાપ્ત આરામ મેળવી શકે. 2) રોકડ પ્રોત્સાહન ગર્ભવતી મહિલાઓ અને સ્તનપાન કરાવતી માતા (પીડબલ્યુએન્ડએલએમ)ના સ્વાસ્થ્યમાં સુધારા તરફ દોરી જશે, જેથી વૃદ્ધિમાં અવરોધ, નબળાઈ અને અન્ય સંબંધિત સમસ્યાઓથી ઓછા પોષણની અસરોમાં ઘટાડો થશે. લક્ષિત જૂથ તમામ લાયક ગર્ભવતી મહિલાઓ અને સ્તનપાન કરાવતી માતાઓ (પીડબલ્યુએન્ડએલએમ), જેમાં કેન્દ્ર સરકાર કે રાજ્ય સરકાર કે જાહેર ક્ષેત્રના સાહસોમાં કાયમી રોજગારી ધરાવતી ગર્ભવતી મહિલાઓ અને સ્તનપાન કરાવતી માતાઓ અથવા આ પ્રકારના કોઈ કાયદા હેઠળ આવા જ લાભ મેળવતી મહિલાઓ સામેલ નથી. એમડબલ્યુસીડી દ્વારા પ્રથમ જીવત બાળકના જન્મ માટે ગર્ભવતી મહિલાઓ અને સ્તનપાન કરાવતી મહિલાઓને ત્રણ હપ્તામાં રૂ. 5000/-નો લાભ આપવાનો નિર્ણય લેવાયો છે અને બાકીની રકમ સંસ્થાગત પ્રસૂતિ પછી વર્તમાન કાર્યક્રમો હેઠળ માતૃત્વ લાભ માટેના મંજૂર નીતિનિયમો મુજબ રોકડ પ્રોત્સાહન સ્વરૂપે આપવામાં આવશે, જેથી મહિલાને સરેરાશ રૂ. 6000/- મળશે. શરતો અને હપ્તા લાયક ગર્ભવતી મહિલાઓ અને સ્તનપાન કરાવતી માતાઓને નીચે આપેલા ટેબલ મુજબ જુદા જુદા તબક્કાઓમાં ત્રણ હપ્તાઓમાં રૂ. 5000/-નો રોકડ લાભ મળશે. રોકડ હસ્તાંતરણ શરતો રકમ ( રૂ.માં) પ્રથમ હપ્તો · ગર્ભાવસ્થાની વહેલાસર નોંધણી. 1,000/- બીજો હપ્તો · પ્રસૂતિ પૂર્વે ઓછામાં ઓછી એક વખત ચકાસણી થાય છે (ગર્ભાવસ્થાના 6 મહિના પછી) 2,000/- ત્રીજો હપ્તો · બાળકના જન્મની નોંધણી થાય છે. · બાળકને બીસીજી, ઓપીવી, ડીપીટી અને હિપેટાઇટિસ-બી કે તેને સમકક્ષ/વિકલ્પ સ્વરૂપે રસીઓનું પ્રથમ ચક્ર મળે છે. 2,000/- નીતિનિયમો મુજબ, લાયક લાભાર્થીઓને સંસ્થાગત પ્રસૂતિ પછી વર્તમાન કાર્યક્રમો હેઠળ માતૃત્વ લાભ માટે બાકીની રકમ રોકડ પ્રોત્સાહન સ્વરૂપે મળતી રહેશે, જેથી મહિલાને સરેરાશ રૂ 6000/- મળશે. લાભાર્થીઓને રોકડ હસ્તાંતરણની પદ્ધતિ શરતી રોકડ હસ્તાંતરણ યોજના ડીબીટી પદ્ધતિમાં હશે. પૃષ્ઠભૂમિ: ભારત સરકાર એ સુનિશ્ચિત કરવા પ્રતિબદ્ધ છે કે દરેક મહિલાને ગર્ભાવસ્થા દરમિયાન અને પ્રસૂતિના સમયે પર્યાપ્ત સાથસહકાર અને સ્વાસ્થ્ય સંબંધિત સારસંભાળ મળે તથા દરેક નવજાત બાળકને સમયસર રસી મળે, જે માતા અને નવજાત બાળક એમ બંનેના સ્વાસ્થ્ય માટેનો પાયો છે. સામાન્ય રીતે મહિલાઓ પ્રથમ ગર્ભાવસ્થામાં નવા પ્રકારના પડકારો અને તનાવનો સામનો કરે છે. એટલે આ યોજનાનો ઉદ્દેશ માતાને સલામત પ્રસૂતિ અને પ્રથમ જીવિત બાળકનું રસીકરણ સુનિશ્ચિત કરવાનો છે. ગર્ભવતી મહિલાઓ અને સ્તનપાન કરાવતી મહિલાઓના સ્વાસ્થ્યમાં સુધારો કરતી વર્તણૂંક માતા અને બાળક એમ બંનેના સ્વાસ્થ્યમાં સુધારા તરફ દોરી જશે.
જલ જીવન મિશન દેશના વિકાસને નવી ગતિ આપી રહ્યું છે : પ્રધાનમંત્રી

પ્રધાનમંત્રી શ્રી નરેન્દ્ર મોદીએ કહ્યું છે કે જલ જીવન મિશન આજે દેશના વિકાસને નવી ગતિ આપી રહ્યું છે. તેમણે એમ પણ કહ્યું કે છેલ્લા 3 વર્ષથી ઓછા સમયમાં કરોડોના ઘર સુધી પાણી પહોંચી ગયું છે જે જન આકાંક્ષા અને જનભાગીદારીનું ઉત્તમ ઉદાહરણ છે. એક ટ્વીટમાં પ્રધાનમંત્રીએ કહ્યું; "જલ જીવન મિશન આજે દેશના વિકાસને નવી ગતિ આપી રહ્યું છે. જે રીતે છેલ્લા 3 વર્ષથી ઓછા સમયમાં કરોડો ઘરો સુધી પાણી પહોંચ્યું છે, તે જન આકાંક્ષાઓ અને જનભાગીદારીનું ઉત્તમ ઉદાહરણ છે."
મંત્રીમંડળે કસ્ટમ ડ્યુટી બાબતે સહયોગ અને અરસપરસ સહાયતા માટે ભારત અને કતાર વચ્ચે સમજૂતિની અભિપુષ્ટિ કરવા અને હસ્તાક્ષર કરવાની મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે કસ્ટમ ડ્યુટી બાબતે સહયોગ અને અરસપરસ સહાયતા માટે ભારત અને કતાર વચ્ચે સમજૂતિની અભિપુષ્ટિ કરવા અને હસ્તાક્ષર કરવાની મંજૂરી આપી છે. આ સમજૂતિનો હેતુ ભારત અને કતાર વચ્ચે કસ્ટમ ડ્યુટી બાબતે દ્વિપક્ષીય સમજૂતિ કરવાનો છે. આ સમજૂતિ કસ્ટમ ડ્યુટી અપરાધોના નિયંત્રણ અને તપાસ માટે સંબંધિત માહિતી ઉપલબ્ધ કરાવવામાં સહાયરૂપ થશે. આ સમજૂતિથી વ્યાપારને સુવિધાજનક બનાવવા તથા બંને દેશો વચ્ચે થનાર વ્યાપારની વસ્તુઓની કાર્યક્ષમ નિકાસ સુનિશ્ચિત થવાની અપેક્ષા છે. પૃષ્ઠભૂમિ: કતાર ભારતનો એક મહત્વપૂર્ણ વ્યાપારિક ભાગીદાર દેશ છે. છેલ્લા કેટલાક વર્ષોથી બંને દેશો વચ્ચે વ્યાપારમાં વધારો થઈ રહ્યો છે. દ્વિપક્ષીય વ્યાપારમાં સતત વૃદ્ધિને જોતાં કસ્ટમ ડ્યુટી નિયમોને યોગ્ય રીતે લાગુ કરવા અને કસ્ટમ ડ્યુટી અપરાધોના નિયંત્રણ અને તપાસ, વ્યાપારમાં સુવિધા માટે બંને દેશોના અધિકારીઓ વચ્ચે જાણકારી અને ગુપ્ત માહિતીઓની આપલે કરવા માટે કાનૂની માળખું ઉપલબ્ધ કરાવવાની જરૂરિયાત અનુભવાઈ હતી. સમજૂતિના મુસદ્દાનો અરસપરસ વિચાર વિમર્શ કર્યા બાદ અંતિમ રૂપ આપવામાં આવેલ હતું. આમાં કસ્ટમ ડ્યુટી મૂલ્ય જાહેરાતની સત્યતા, માલના મૂળ સ્થાનના પ્રમાણપત્રની પ્રમાણભૂતતા તથા બંને દેશો વચ્ચે વ્યાપાર થનારી વસ્તુના વિવરણ અંગે માહિતીના આદાનપ્રદાનના ક્ષેત્રે ભારતીય કસ્ટમ ડ્યુટી વિભાગની ચિંતાઓ અને જરૂરિયાતોને ધ્યાનમાં રાખવામાં આવી છે.
વેપારીઓને પેન્શનનું કવચ મળશે!

ભારત સદીઓથી વેપાર અને વાણિજ્યનો પરંપરાગત અને સમૃદ્ધ વારસો ધરાવે છે. આપણા વેપારીઓનું ભારતની આર્થિક વૃદ્ધિમાં સતત ઊંચું યોગદાન રહ્યું છે. પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે વેપારી સમુદાયને લાભ થાય એવા એક નિર્ણયને મંજૂરી આપી હતી. આ માટે એક નવી યોજનાને બહાલી આપવામાં આવી છે, જે વેપારી સમુદાયને પેન્શનનું કવચ પૂરું પાડે છે. પ્રધાનમંત્રી દેશનાં તમામ નાગરિકોને સામાજિક સુરક્ષાનું મજબૂત માળખું પ્રદાન કરવાનું વિઝન ધરાવે છે અને આ નિર્ણય એ વિઝનનો ભાગ છે. આ યોજના કેવી રીતે કામ કરશે: આ યોજના અંતર્ગત તમામ દુકાનદારો, રિટેલ વેપારીઓ અને સ્વરોજગારી મેળવતી વ્યક્તિઓને 60 વર્ષની વય પછી મહિને રૂ. 3000/-નું લઘુતમ માસિક પેન્શન મળશે. તમામ નાના દુકાનદારો અને સ્વરોજગારી મેળવતી વ્યક્તિઓ તેમજ રૂ. 1.5 કરોડથી ઓછું ટર્નઓવર ધરાવતા અને જીએસટી ધરાવતા તેમજ 18 થી 40 વર્ષ વચ્ચેની વય ધરાવતાં છુટક વેપારીઓ આ યોજનામાં સામેલ થઈ શકે છે. આ યોજના દ્વારા 3 કરોડથી વધારે નાના દુકાનદારો અને વેપારીઓને લાભ થશે. આ યોજનાનો આધાર સ્વ-જાહેરાત છે, જેમાં આધાર અને બેંક ખાતા વિના કોઈ પણ પ્રકારનાં દસ્તાવેજોની જરૂર નથી. રસ ધરાવતી વ્યક્તિઓ દેશભરમાં પથરાયેલા 3,25,000થી વધારે કોમન સર્વિસ સેન્ટરમાં પોતાની નોંધણી કરાવી શકે છે. ભારત સરકાર સબસ્ક્રાઇબરનાં ખાતામાં તેમના યોગદાન જેટલું જ યોગદાન આપશે. ઉદાહરણ તરીકે, જો કોઈ વ્યક્તિની વય 29 વર્ષ છે અને એ દર મહિને રૂ. 100/-નું યોગદાન કરે છે, તો કેન્દ્ર સરકાર પણ સબસ્ક્રાઇબરનાં પેન્શન ખાતામાં દર મહિને એટલી રકમનું સહાય સ્વરૂપે યોગદાન કરશે. પહેલા જ દિવસે મોટું વચન પૂર્ણ કર્યું: પ્રધાનમંત્રી અને એમની ટીમે વેપારી સમુદાય માટે પેન્શન માળખાનું અનુકરણ કરીને ભારતનાં લોકોને આપેલું મોટું વચન પૂર્ણ કર્યું છે. શ્રી મોદીએ વેપારીઓ માટે પેન્શન કવચ આપવાની જરૂરિયાત વિશે વાત કરી હતી, જેમાં તેમને ખાસ કરીને તેમની વૃદ્ધાવસ્થા દરમિયાન સન્માનયુક્ત જીવન અને નાણાકીય સુરક્ષાની ખાતરી મળશે. આ નિર્ણયને વેપારીઓ, નાના અને મધ્યમ વ્યવસાયોનાં કલ્યાણ માટે લેવામાં આવેલા અન્ય કેટલાક પગલામાં પણ જોઈ શકાશે. વેપારી સમુદાય પાસેથી પ્રતિભાવો મેળવ્યાં પછી જીએસટીનું મહત્ત્વપૂર્ણ સરળીકરણ થઈ રહ્યું છે. આ જ રીતે મુદ્રા લોને યુવા ભારતની ઉદ્યોગાસહસિકતાની આકાંક્ષાઓને પાંખો આપી હતી. અત્યારે રૂ. 1 કરોડ સુધીની લોન સરળતાપૂર્વક ઉપલબ્ધ છે. આ અને અન્ય ઘણા પ્રયાસોથી વેપારી સમુદાયને મદદ મળશે.
પ્રધાનમંત્રીની શ્રીલંકાનાં રાષ્ટ્રપતિ સાથે મુલાકાત

શ્રીલંકાના રાષ્ટ્રપતિ મહામહિમ મૈત્રીપાલા સિરિસેના 30 મે, 2019ના રોજ પ્રધાનમંત્રી નરેન્દ્ર મોદીના શપથગ્રહણ સમારંભમાં પધાર્યા હતા. આજે દ્વિપક્ષીય બેઠકમાં રાષ્ટ્રપતિ સિરિસેનાએ પ્રધાનમંત્રીને દેશમાં તાજેતરમાં સંપન્ન થયેલી લોકસભાની ચૂંટણીમાં તેમનાં પક્ષને મળેલા મજબૂત જનાદેશ પછી પુનઃ પ્રધાનમંત્રી બનવા બદલ અભિનંદન પાઠવ્યા હતા તથા આપણા વિસ્તારમાં શાંતિ, સમૃદ્ધિ અને સુરક્ષા માટે બંને દેશો વચ્ચેનાં સંબંધોને મજબૂત કરવા સંયુક્તપણે કામ કરવાની એમની ઇચ્છા પુનઃ વ્યક્ત કરી હતી. પ્રધાનમંત્રી મોદીએ શપથગ્રહણ સમારંભમાં ઉપસ્થિત રહેવા બદલ રાષ્ટ્રપતિ સિરિસેનાનો અભાર વ્યક્ત કર્યો હતો. તેમણે શ્રીલંકા સાથે મૈત્રીપૂર્ણ દ્વિપક્ષીય સંબંધોને પ્રોત્સાહન આપવા તેમની સરકારની પ્રતિબદ્ધતા જાળવી રાખવાનો સંદેશ પણ આપ્યો હતો. બંને નેતાઓએ જણાવ્યું હતું કે, તેઓ દક્ષિણ એશિયા અને હિંદ મહાસાગરનાં વિસ્તારમાં શાંતિ અને સુરક્ષા માટે દ્વિપક્ષીય સંબંધોને ગાઢ બનાવવા પ્રતિબદ્ધ છે તથા માનવતા માટે આતંકવાદ અને કટ્ટરવાદ જોખમરૂપ છે એવો સ્વીકાર કર્યો હતો.
મંત્રીમંડળને સ્થાયીત્વ માટે ઇન્ડો જર્મન-સેન્ટર પર ભારત અને જર્મની વચ્ચે જોઇન્ટ ડેક્લેરેશન ઓફ ઇન્ટેન્ટની જાણકારી આપવામાં આવી

પ્રધાનંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળને ઇન્ડો જર્મન સેન્ટર ફોર સસ્ટેઇનેબિલિટી (આઇજીસી) પર ભારત સરકારના વિજ્ઞાન અને ટેકનોલોજી વિભાગ (ડીએસટી) અને જર્મનીના ફેડરલ મિનિસ્ટ્રી ઓફ એજ્યુકેશન એન્ડ રિસર્ચ (બીએમબીએફ) વચ્ચે જોઇન્ટ ડેક્લેરેશન ઓફ ઇન્ટેન્ટ (જેડીઆઇ)ની જાણકારી આપવામાં આવી છે. બર્લિનમાં ભારતના પ્રધાનમંત્રી અને જર્મનીના ફેડરલ ચાન્સેલર વચ્ચે ભારત અને જર્મની વચ્ચે ચોથી ઇન્ટર-ગવર્ન્મેન્ટલ કન્સલ્ટેશન્સ (આઇજીસી) દરમિયાન જર્મીનમાં 30 મે, 2017ના રોજ જેડીઆઈ સંપન્ન થઈ હતી. જેડીઆઇ પર ભારતના કેન્દ્રીય વિજ્ઞાન અને ટેકનોલોજી તથા ભૂ વિજ્ઞાન મંત્રી ડો. હર્ષવર્ધન અને જર્મનીના શૈક્ષણિક અને સંશોધન મંત્રી પ્રોફેસર ડો. જોહન્ના વાન્કાએ હસ્તાક્ષર કર્યા હતા. આઇજીસીએસ પર જેડીઆઇનો ઉદ્દેશ મૂળભૂત અને એપ્લાઇડ સાયન્ટિફિક રિસર્ચ પર જર્મની અને ભારતીય વૈજ્ઞાનિકો વચ્ચે સહકારને પ્રોત્સાહન આપવાનો છે. તેમાં આંતર-શાખીય/શાખાઓ વચ્ચે સંશોધન મારફતે સ્થાયી વિકાસ અને આબોહવામાં ફેરફારના ક્ષેત્રમાં નીતિગત સાથસહકાર, શિક્ષણ, તાલીમ અને માહિતીના પ્રસાર જેવા ક્ષેત્રો સામેલ છે. આઇજીસીએસ ભારત અને જર્મની એમ બંનેમાં અન્ય યુનિવર્સિટીઓ, સંસ્થાઓ અને ઉદ્યોગો સાથે નેટવર્ક વિસ્તૃત કરવા ભવિષ્યના જોડાણને પ્રોત્સાહન આપશે. ભારતીય પક્ષે ઇન્ડિયન ઇન્સ્ટિટ્યૂટ ઓફ ટેકનોલોજી (આઇઆઇટી), મદ્રાસ આઇજીસીએસ માટે યજમાન સંસ્થા તરીકે કામ કરશે. આ જેડીઆઇ હેઠળ જરૂરી સંસ્થાકીય માળખું ડીએસટી અને બીએમબીએફ દ્વારા આઇઆઇટી, મદ્રાસમાં આઇજીસીએસને ફંડ પ્રદાન કરવા વિકસાવવામાં આવશે. ડીએસટી સ્થાયી વિકાસ માટે આબોહવામાં ફેરફારના ક્ષેત્રમાં સંશોધન હાથ ધરવા આઇજીસીએસને સહાય પ્રદાન કરશે. ડીએસટી અને બીએમબીએફ જાન્યુઆરી, 2018થી પાંચ વર્ષના ગાળા માટે સંયુક્તપણે આઇજીસીએસને ટેકો આપશે.
પ્રધાનમંત્રી 22 ઓક્ટોબરે રોજગાર મેળા – 10 લાખ કર્મચારીઓ માટે ભરતી અભિયાન – શરૂ કરશે

પ્રધાનમંત્રી શ્રી નરેન્દ્ર મોદી 22મી ઓક્ટોબરના રોજ સવારે 11 વાગ્યે વીડિયો કોન્ફરન્સિંગ દ્વારા રોજગાર મેળા – 10 લાખ કર્મચારીઓની ભરતી ઝુંબેશની શરૂઆત કરશે. સમારોહ દરમિયાન, 75,000 નવા નિમણૂક પામેલાઓને નિમણૂક પત્રો આપવામાં આવશે. આ પ્રસંગે પ્રધાનમંત્રી નવા નિયુક્ત પામેલાઓને પણ સંબોધિત કરશે. યુવાનો માટે નોકરીની તકો પૂરી પાડવા અને નાગરિકોનું કલ્યાણ સુનિશ્ચિત કરવા માટે પ્રધાનમંત્રીની સતત પ્રતિબદ્ધતાને પરિપૂર્ણ કરવા તરફ આ એક મહત્વપૂર્ણ પગલું હશે. પ્રધાનમંત્રીના નિર્દેશો મુજબ, તમામ મંત્રાલયો અને વિભાગો મિશન મોડમાં મંજૂર પોસ્ટ્સ સામે હાલની ખાલી જગ્યાઓ ભરવા માટે કામ કરી રહ્યા છે. દેશભરમાંથી પસંદ કરાયેલી નવી ભરતીઓ ભારત સરકારના 38 મંત્રાલયો/વિભાગોમાં જોડાશે. નિમણૂંક પામેલાઓ વિવિધ સ્તરે સરકારમાં જોડાશે જેમ કે. ગ્રુપ –